《寺有四绝一曰灵岩予以赴官获此税鞅赋拙句用》
宋代·祖无择

常想灵踪得到难，因回征辔此盘桓。
松风逗磬僧斋冷，石水环堂客梦寒。
圣作自同尧典布，古碑犹是魏朝刊。
最怜山色当楼好，欲去重来一凭阑。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。